2008. aastal teostati projekti jaoks vajalikud peamised uuringud, koostati alusdokumendid, kirjeldati ja valiti välja projekti raames realiseeritavad stsenaariumid, alustati esimeste prototüüpide realiseerimise ning nende testimiseks valmistumisega. 2009. aasta aprillis valmis esimene tulem - tarkvaraline agentlahendus, mis  võimaldab elektroonilisest dokumendihaldussüsteemist (EDHSist) pärinevat digitaalset informatsiooni arhiveerimiseks ette valmistada. Seejuures kasutatakse intelligentselt ära teiste mäluasutuste poolt digitaalse informatsiooni töötlemiseks pakutavaid veebiteenuseid.